
מדינת ישראל
משרד החינוך 
המשנה למנכ"ל

אגף בכיר, תפעול רכש ולוגיסטיקה
אגף רכש מכרזים והתקשרויות
ירושלים, ‏5 בנובמבר 2019

ז' בחשון תש"פ
מכרז מס' 34/9.2019 : הצבת מאבטחים לאבטחת בית שר החינוך

הבהרה 1

סיכום תשובות לשאלות שהגיעו עד לתאריך 26.9.2019
1. כללי

1. נוסח ערבות הבנקאית/ערבות חברת הביטוח חייב להיות זהה לנוסח המצורף לסיכום זה, לרבות הסכום ותוקף הערבות בהתאם לדרישות שבמכרז זה.
הערבות להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.
2. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
3. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.
4. בנספח מספר 3 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח. עם זאת עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
5. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר בהצעת המחיר באחד או יותר מהסעיפים, יפסול את ההצעה מאחר שלא ניתן יהיה להשוותה להצעות אחרות. 

6. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


7. אם המציע יתקל בשאלה בעלת חשיבות, במהלך הכנת הצעתו או המועד האחרון להעברת השאלות, הוא רשאי להגיש את שאלתו, לכתובת המייל michrazimedu@education.gov.il  בהתאם למבנה ולאופן המפורטים בסעיף 1.1 במכרז .
אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
8. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר מינהל הרכש הממשלתי בכתובת: HTTP://WWW.MR.GOV.IL
9. הפעילות במכרז הקודם למכרז זה בוצעה ע"י מיקוד ישראל אבטחה שירותים וכוח אדם בע"מ.

10. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.
2. מענה לשאלות הספקים
להלן טבלה בה מפורטות שאלות ותשובות בנושא המכרז שבנדון, כפי שנתקבלו בכתב במשרדי אגף הרכש:
	סידורי
	מס' הסעיף אליו מתייחסת השאלה
	עמוד
	שאלה
	תשובה

	כתב המכרז

	1. 
	2.3.9
	4


	במכרזים כגון אלו מקובל לכלול עיריות ורשויות מקומיות אשר היקף פעילות האבטחה בהן גדול.

חברתנו מספקת שירותי אבטחה בפריסה ארצית באמצעות כ – 2,000 שומרים ומאבטחים המספקים שירות לעיריות כגון: ירושלים, כפר סבא, תל אביב, גבעתיים ועוד ובהיקף של מאות מאבטחים חמושים. יודגש כי בעיריית תל אביב החברה מספקת לכלל מתקני העירייה מאבטחים חמושים בכמות של    כ – 110 מאבטחים חמושים ובעיריית ירושלים בפרט כ – 100 מאבטחים. כמו כן החברה מספקת שירותים לחברות פרטיות ומסחריות כגון אמדוקס אשר מאובטחת עם יחידה המונה כ – 100 מאבטחים ברחבי הארץ.

לחברתנו פריסת סניפים ב - 6 מחוזות שונים ברחבי הארץ ויכולת מתן מענה ברמה הארצית. 

נבקש לכלול בתנאי הסף גם עיריות ורשויות מקומיות ולא רק גופים ציבוריים .
	רק מוסדות ציבוריים כגון : משרדי ממשלה, חברות ממשלתיות, חברות ציבוריות,
רשויות מקומיות למעט מוסדות חינוך

	2. 
	4.7.5
	7
	מה הן שעות פעילות המאבטח הבכיר?
	המאבטח הבכיר ישמש כאחראי על צוות המאבטחים ועל הקבלן לשלם תוספת של 10 שעות בכל חודש בגין פעילות זו. על הקבלן לקחת בחשבון בהצעתו שעות אלו ולשלם למאבטח בגין שעות אלו.

	3. 
	 
	 
	מהי כמות המאבטחים הנדרשים לביצוע המשימה, כולל המאבטח הבכיר?
	סה"כ 6 מאבטחים

	4. 
	4.12.3
	13
	מה שמשולם גב אל גב זה הסכום המופיע בסעיף 4.12.3
	סכום השכר החודשי המצוין בסעיף זה במכרז הינו סכום מקסימאלי. התשלום בפועל לקבלן יהיה עפ"י העלות בפועל והקבלן יקבל החזר בשיטת "גב אל גב".


	5. 
	4.13.1
	13
	הניידת צריכה להיות יעודית לפרויקט או יכולה לשמש לעוד פרויקטים
	במסגרת מכרז זה לא נדרשת ניידת ייעודית. הקבלן יוכל להשתמש בניידת זו גם לפרויקטים אחרים.

	6. 
	4.13.1
	13
	מהו סוג הניידת, מה צפי הפעילות והקילומטרז, שתעבור 

	אין דרישות מיוחדות לגבי הניידת ובתנאי שהקבלן יעמיד ניידת מתאימה לביצוע הפעילות במסגרת מכרז זה.

	7. 
	4.16
	14
	השעות המפורטות אינן כוללות את המאבטח הבכיר המפורט בע"מ 7 סעיף 4.7.5 א
	השעות כוללות את המאבטח הבכיר שהינו חלק מצוות המאבטחים. על הקבלן לקחת בחשבון בהצעתו את התוספת של שעות המאבטח הבכיר לצורך ניהול הצוות. על הקבלן לקחת בחשבון בהצעתו שעות אלו ולשלם למאבטח בגין שעות אלו.

	8. 
	5.20.1
	19
	האם השכר שהוגדר הינו שכר בסיס, או כולל 9%?
	השכר לשעה שנקבע עבור המאבטח הינו שכר ברוטו.

	9. 
	10
	24
	נא להוסיף נספח ביטוחי 
	יש לפעול בהתאם לאמור בפרק 10 במכרז

	10. 
	10
	24
	 האם ניתן להחליף את המלל שבסעיף 10 בעמ' 24 פרק "ביטוח" במלל הבא: "הקבלן מתחייב לערוך ולקיים ביטוחים הולמים כמפורט באישור הביטוח המצורף למכרז זה כנספח __.
	ראו תשובה לשאלה 9

	11. 
	12.1.2
	26
	מדוע יש חלוקה לשני אזורים?

	בגלל השוני התפעולי שבין אזור המרכז לאזורי הפריפריה 

	12. 
	12.1
	26
	כיצד מתחלקות השעות בין שני האזורים?
	אין חלוקת שעות בין אזורים. כל הפעילות בפועל תתבצע באזור בו גר השר.

	13. 
	12.4
	28
	חייבים להשתמש בתקליטור, אפשר דיסק און קי?
	ניתן לצרף דיסק און קי במקום תקליטור

	14. 
	9א
	81
	האם יש לצלם את הדף בעמ זה ככמות המחירים בע"מ 79+80
	כן, יש למלא לכל אחד מסעיפי המחיר דף עזר בנפרד ולכן ניתן לצלם את דפי העזר

	15. 
	9ב
	82
	כיצד יש להציג את אופן החישוב? המרכיב, נא אשרו כי משובר רק בהוצאות משתנות וקבועות ואין מדובר בעלויות שכר.
	יש לפרט בדפי העזר את כל העלויות הכלולות בהצעות המחיר

	16. 
	12
	26
	היום עלות חודשית של ההגעה לבית השר מסתכמת ב כ-41,000 ₪. במידה ושר החינוך יתחלף, עלות ההגעה יכולה להשתנות. נבקש לשקול לשלם עלות נסיעות בשיטת "גב אל גב".
	הנסיעות צריכות להיות כלולות בתוך הצעת המחיר עפ"י האזורים המוגדרים במכרז זה

	17. 
	9
	81
	נבקש להבהיר אילו רכיבי שכר ישולמו לקבלן בשיטת "גב אל גב"?
	התשלומים הינם כמפורט בסעיף זה במכרז

	18. 
	5.2
	41 הסכם 
	ככל שמדובר בהקטנת היקף השירותים - מבוקש כי ההקטנה תהיה עד לשיעור של 20%.

הקבלן מתמחר את הצעתו בהתאם להיקף העבודה. חריגה דרמטית העולה על 20% אינה סבירה בנסיבות העניין, ומשפיעה על רווחיות הקבלן בניגוד לדין.
	הסעיף יישאר ללא שינוי

	19. 
	9.5
	44 הסכם
	מבוקש להוסיף בסיפא של הסעיף: "למעט אם הנזק נגרם על-ידי המכון ו/או מי מטעמו ברשלנות ו/או בזדון.".

	הסעיף יישאר ללא שינוי

	20. 
	11.3+11.5
	44-45 הסכם
	מבוקש לקבוע כי חילוט הערבות יהיה לאחר הפרת התחייבות יסודית של הקבלן בקשר עם מתן השירותים ועד לכדי גובה הנזק שנגרם, שכן, חילוט הערבות מעבר לגובה תקרת החיוב עלול להכניס את הקבלן לחוזה הפסד (שכן מתח הרווחים של הקבלן נמוך), וזאת בניגוד לדין בכלל ובניגוד לחוק להגברת האכיפה של דיני העבודה, תשע"ב-2011 בפרט, לרבות החובות החלות על מזמין השירות בהקשר זה.
	הסעיף יישאר ללא שינוי

	21. 
	12.1
	45 הסכם
	מבוקש למחוק את הסעיף.

מימוש פיצוי מוסכם בגובה של 5% מסך התמורה השנתית בגין הפרה יסודית של ההסכם מטעם הקבלן, עולה באופן ניכר על הרווח הקבלני של הקבלן ממתן השירותים ויכניס את הקבלן לחוזה הפסד בניגוד לדין. בהקשר זה יודגש כי מתח רווחיו של הקבלן עומד על אחוזים בודדים בלבד.

לחלופין, מבוקש לכל הפחות לקבוע כי סך הפיצוי המוסכם לא יעלה על הרווח הקבלני של הקבלן ממתן השירותים.
	הסעיף יישאר ללא שינוי

	22. 
	12.2
	45 הסכם
	מבוקש לקבוע כי ניכוי ומימוש הפיצויים המוסכמים לא יעלה על הרווח הקבלני של הקבלן ממתן השירותים, שכן, הקבלן עלול להיכנס לחוזה הפסד.

כמו כן מבוקש כי ניכוי הסכומים יבוצע בחשבונית בגין החודש הרלוונטי בו בוצעה ההפרה ולאחר שנערך לקבלן שימוע כדין.
	הסעיף יישאר ללא שינוי

	23. 
	14.1
	46 הסכם 
	מבוקש לשנות את הסעיף ולקבוע כי במקרים של קבלן שירות המעניק שירותים למזמין שירות, דוגמת השירותים שניתנים במסגרת מכרז זה, קיזוז כספים לקבלן יעשה רק במקרים קיצוניים ביותר. לעניין זה ראה פסיקתו של בית המשפט בהתקשרויות למתן שירותי כוח אדם דוגמת שירותי ניקיון, במסגרת ת"א (ראשל"צ) 35083-12-14 א.ב.מ.א. שירותים ופרוייקטים בע"מ נ' אורלי פלטיניום ניהול נדל"ן בע"מ.
	הסעיף יישאר ללא שינוי

	24. 
	15.1.1
	46 הסכם 
	מבוקש לקבוע כי זכות סיום ההתקשרות תהיה הדדית ותינתן גם לקבלן.
	הסעיף יישאר ללא שינוי

	25. 
	15.1.5
	47 הסכם 
	מבוקש למחוק את הסעיף.

ניכוי סכום בשיעור 15% מערך התמורה בגין כל עבודה שהקבלן לא השלים כנדרש על פי הוראת הקב"ט, עולה באופן ניכר על הרווח הקבלני של הקבלן ממתן השירותים ויכניס את הקבלן לחוזה הפסד בניגוד לדין. בהקשר זה יודגש כי מתח רווחיו של הקבלן עומד על אחוזים בודדים בלבד.

לחלופין, מבוקש לכל הפחות לקבוע כי ניכוי הסכום לא יעלה על הרווח הקבלני של הקבלן ממתן השירותים.
	הסעיף יישאר ללא שינוי

	26. 
	15.2.1
	47 הסכם 
	מבוקש לקבוע כי ביטול הסכם ההתקשרות בגין הפרת תנאי בהסכם שאינו יסודי, יהיה לאחר שתינתן לקבלן הודעה מוקדמת של 30 ימים טרם ביטול ההסכם.
	הסעיף יישאר ללא שינוי

	27. 
	15.2.2.1
	47 הסכם 
	מבוקש לקבוע כי ביטול הסכם ההתקשרות בגין הפרת תנאי יסודי בהסכם, יהיה לאחר שתינתן לקבלן הודעה מוקדמת של 30 ימים טרם ביטול ההסכם.
	הסעיף יישאר ללא שינוי

	28. 
	16
	57 נספח תשלומים ותמורה 
	בהתאם להוראות סעיף 4(א) לחוק מוסר תשלומים לספקים, תשע"ז-2017, מבוקש להוסיף סעיף בנוסח הבא:

"עיכוב בתשלום התמורה לקבלן, תזכה את הקבלן בתוספת הפרשי הצמדה וריבית, ובחלוף 30 ימים ממועד תשלום התמורה, גם בתוספת ריבית פיגורים (בהתאם למשמעות המונח בסעיף 5(ב) לחוק פסיקת ריבית והצמדה).".
	הסעיף יישאר ללא שינוי

	29. 
	
	נספח א' -7 (עמוד 91) 
	על פי תצהיר זה אנו מחתימים כי אנו מסכימים לכל הנרשם באישור עריכת הביטוחים המצוין במסמכי המכרז אך ניתן לראות שלא צורף למסמכי המכרז האישור עריכת הביטוחים וכלל המציעים לא הצליחו לעבור על האישור עריכת הביטוחים ולשאול על כך שאלות הבהרה וגם מציע אינו יכול לחתום על נספח א-7 מבלי לראות את האישור עריכת הביטוחים  
	יש לפעול בהתאם לאמור בפרק 10 במכרז

	30. 
	13.1
	29
	בגוף הסעיף מופיע המשפט הבא :" ככל שלא ניתן לקחת חוות דעת כיוון שאיש קשר מטעם הלקוח המצוין בהצעה אינו זמין ייגרע מהציון הכולל 10% על כל חוות דעת שלא נלקחה " 

העניין זה לא מקובל במכרזים פומביים מכיוון שאם אין מענה מגורם הממליץ ניתן לפנות למציע לבדוק את העניין 

ואפילו אף נכון לפנות מכיוון שלעיתים הגורם הממליץ בחו"ל , או באזור ללא קליטה וכדומה .

לכן נבקש למחוק את משפט זה או להוסיף את המילים בבירור עם המציע לפני כן .

נדגיש ונאמר  שכמובן חברתנו תגיש את המכרז בשלמות ועם הפרטים המעודכנים (כמו כן בטבלת הניסיון) . 
	הסעיף יישאר ללא שינוי

	31. 
	13.1
	29
	ניראה שלא ציינתן את ניקוד האיכות של ה30% אחוז לפי המרכיבים נבקש לפרט את ניקוד האיכות לפי כל מרכיב  
	ראו פירוט בטבלאות להשוואת ההצעות המצורפות למכרז בקובץ נפרד

	32. 
	9.ב
	82
	נבקש להבהיר האם חובה לפרט את הסעיף הנ"ל או שמספיק לפרט את סעיף 9 א. 
	יש לצרף דפי עזר לכל אחד ממרכיבי הצעת המחיר

	33. 
	הצעת מחיר
	 
	קבעתם מחיר מקסימום של 70 ₪ לשעה באזור פנים הארץ. המחיר פשוט הפסדי. בתמחור של עלות שכר + הכשרות עוברים 70 ₪ לשעה. נבקש לעדכן את מחיר המקסימום.
	המחיר נשאר ללא שינוי

	34. 
	הצעת מחיר
	 
	הפער בין המחיר לשעה באזור פנים הארץ למחיר לשעה בפריפריה הינו 7 ₪ לשעה או כ- 5,100 ₪ לחודש. עלות הסעות לאזור הפריפריה היום כ 41,000 ₪ לחודש. במידה ועלות נסיעות לא תשתנה לחיוב "גב אל גב", הפער בין המחיר השעתי אמור להיות הרבה יותר גבוה. 
	המחיר נשאר ללא שינוי 

3. נספח מספר 7 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 8 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
4. סעיף 9 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.
יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.
דפי עזר אלו משמשים לבחינת סבירות ההצעה.

